  Майя Бывальцева 9-тӥ тулыспаллы Удмуртиын эшшо 96 адямилэсь выль коронавирус инфекциез шараязы. Со сярысь элькунысь оперативной штаб ивортӥз. Выль черламъёс пӧлын 14 аресозь куать пиналъёс но 65 арессэс ортчем 22 адямиос Диагноззы Ижкарын 60 улӥсьёслэн зэмаз, Воткаын, Пичи Пурга ёросын – быдэн сизьым, Сарапулын – куать, Дэри, Ува ёросъёсын – быдэн ньыль, Камбарка ёросын – куинь, Сьӧлта ёросын – кык, Алнаш, Вавож, Якшур-Бӧдья ёросъёсын – быдэн одӥг. 109 адями висёнэз вормиз Туннэ нуналлы Удмуртиын выль коронавирус инфекциен черлан 26 сюрс 515 учыр лабораториосын зэматэмын. 23 сюрс 112 адями йӧназ, 347 мурт кулӥз. Та дыре 102 висисьёслэн тазалыксы секыт лыдъяське. Элькунын выль коронавирус инфекцилы 841 сюрс 665 эскеронъёс ортчытӥзы, берло нуналскын – 1 сюрс 560. 9-тӥ тулыспаллы Удмуртиын 5 сюрс 556 адями коронавируслэсь прививка пуктӥз, со пӧлысь 952 мурт кыкетӥ компонентсэ басьтӥзы ни. Тегъёс: Тазалык Ижкар висён Удмуртия коронавирус  